มทร.ล้านนา ดันสตาร์ทอัพเปิดร้านนมต้นแบบ ในโรงเรียนพิษณุโลกพิทยาคม
เปิดร้านจำหน่ายนม Thai Denmark Milk Shop ในโรงเรียนพิษณุโลกพิทยาคม ต้นแบบของภาคเหนือตอนล่าง ในการดำเนินธุรกิจของผู้ประกอบการในโครงการพัฒนาผู้ประกอบการใหม่ Start Up ที่ทางมหาวิทยาลัยเทคโนโลยีราชมงคลล้านนา พิษณุโลก ได้อบรมบ่มเพาะขึ้น ,เมื่อวันที่ 22 ส.ค. 2560 ที่โรงเรียนพิษณุโลกพิทยาคม นายธัชชัย สีสุวรรณ รอง ผวจ.พิษณุโลก เป็นประธานในพิธีเปิดโครงการส่งเสริมผู้ประกอบการ หรือ สตาร์ทอัพ (Start-up) ร้าน Thai Denmark Milk Shop ภายใต้โครงการพัฒนาผู้ประกอบการใหม่ (Start Up) ปี 2559 เพื่อส่งเสริมให้เด็กไทยได้ดื่มนมที่มีคุณภาพในปริมาณที่มากขึ้น อบรมบ่มเพาะผู้ประกอบการในโครงการพัฒนาผู้ประกอบการใหม่ (Start Up) ของมหาวิทยาลัย ด้วยการสร้างงาน สร้างอาชีพ ให้กับผู้ผลิต ผู้ประกอบการ เป้าหมายของกลุ่มจังหวัดภาคเหนือตอนล่าง ให้มีความเข้มแข็งและยั่งยืนในการดำเนินธุรกิจ เผยแพร่ประชาสัมพันธ์และสร้างภาพลักษณ์ที่ดีของสินค้า โดยเฉพาะอย่างยิ่งนม อสค. ซึ่งผลิตจากนมโคสดแท้ 100% ให้เป็นที่รู้จักทั่วไป,นายธัชชัย กล่าวว่า ในนามของจังหวัดพิษณุโลก ขอแสดงความยินดีกับโครงการพัฒนาผู้ประกอบการใหม่ (Start-up) มหาวิทยาลัยเทคโนโลยีราชมงคลล้านนา ที่ได้พัฒนาผู้ประกอบการใหม่ ร้าน Thai Denmark Milk Shop จนเห็นเป็นรูปธรรม และเป็นต้นแบบของผู้ประกอบที่ดำเนินธุรกิจจำหน่ายนมในโรงเรียน ในเขตภาคเหนือตอนล่างขึ้น ซึ่งได้จัดตั้งขึ้นที่โรงเรียนพิษณุโลกพิทยาคมนี้ขึ้นเป็นแห่งแรกในเขตภาคเหนือตอนล่าง ประเทศไทย,การเป็นต้นแบบของผู้ประกอบการใหม่ ร้าน Thai Denmark Milk Shop ซึ่งจำหน่ายนมในโรงเรียนของ Start Up ในโครงการของมหาวิทยาลัยฯ นั้น เป็นการตอบสนองต่อความต้องการตามค่านิยมของผู้บริโภคปัจจุบัน โดยเฉพาะเยาวชนและนักเรียนในโรงเรียน ซึ่งจะเป็นการรณรงค์ให้เด็กๆ ที่เป็นอนาคตของสังคมและประเทศชาติหันมาบริโภคนมสดและนมสดแปรรูปที่มีหลากหลายมากยิ่งขึ้น ทั้งนี้ การผลิตต้องเน้นผลิตภัณฑ์ที่มีคุณภาพและดำรงรักษาคุณภาพนั้นไว้ให้ดียิ่งขึ้นอย่างต่อเนื่อง ทางจังหวัดพิษณุโลกตระหนักถึงความสำคัญของการส่งเสริมให้เด็กนักเรียนบริโภคนมสดให้มากยิ่งขึ้น จึงขอส่งเสริมและยินดีให้การสนับสนุนให้มีการขยายผลการดำเนินโครงการเช่นนี้นี้ไปสู่โรงเรียนแห่งอื่นๆ ต่อไป,สำหรับโครงการส่งเสริมผู้ประกอบการ (Start-up) ร้าน Thai Denmark Milk Shop นี้ เกิดจากการที่มหาวิทยาลัยเทคโนโลยีราชมงคลล้านนา ได้ดำเนินโครงการพัฒนาผู้ประกอบการใหม่ (Start Up) ปี 2559 ในการอบรมบ่มเพาะผู้ประกอบการใหม่ขึ้นในเขตภาคเหนือ จึงทำให้เกิดโครงการส่งเสริมผู้ประกอบการธุรกิจร้านจำหน่ายผลิตภัณฑ์นมไทย-เดนมาร์ค (Thai Denmark Milk Shop) ขึ้น ด้วยการประสานงานจากศูนย์บ่มเพาะวิสาหกิจ มทร.ล้านนา (UBI) ในการส่งเสริมและพัฒนาผู้ประกอบการ SMEs ที่มีความพร้อม ในการดำเนินธุรกิจการแปรรูปและจำหน่ายผลิตภัณฑ์ ภายใต้ตราสินค้าไทย-เดนมาร์ค สัญลักษณ์ (วัวแดง) ด้วยการให้ความรู้ด้านการแปรรูป และกำกับมาตรฐานจากฝ่ายวิจัยของมหาวิทยาลัย ด้วยการเป็นพี่เลี้ยงและที่ปรึกษาอย่างมีประสิทธิภาพเป็นรูปธรรม และส่งผลให้เกิดการพัฒนาอย่างยั่งยืน.
รอง ผวจ.พิษณุโลก เปิดโครงการส่งเสริมสตาร์ทอัพ ร้าน Thai Denmark Milk Shop ในโรงเรียนพิษณุโลกพิทยาคม ต้นแบบของภาคเหนือตอนล่าง ที่ทางมหาวิทยาลัยเทคโนโลยีราชมงคลล้านนา พิษณุโลก ได้อบรมบ่มเพาะขึ้น
สตาร์ทอัพ,ร้าน Thai Denmark Milk Shop,ศูนย์บ่มเพาะวิสาหกิจ มทร.ล้านนา,ร้านนม,Thai Denmark Milk Shop,SME Start Up